SYNTEC ควักเงิน 235 ลบ.ลงทุนอาคารโรงแรมกระบี่ รุกขยายธุรกิจอสังหาฯเพื่อเช่าหนุนกำไรโต
SYNTEC ควักเงิน 235 ลบ.ลงทุนอาคารโรงแรมกระบี่ รุกขยายธุรกิจอสังหาฯเพื่อเช่าหนุนกำไรโต
SYNTEC ควักเงิน 235 ลบ.ลงทุนอาคารโรงแรมกระบี่ รุกขยายธุรกิจอสังหาฯเพื่อเช่าหนุนกำไรโต
23 ก.ค. 2562

บริษัท ซินเท็ค คอนสตรัคชั่น จำกัด (มหาชน) หรือ SYNTEC เปิดเผยว่า ที่ประชุมคณะกรรมการบริษัทเมื่อวานนี้ (22 ก.ค.) มีมติอนุมัติให้บริษัท เอ เอ็น 8 จำกัด ซึ่งเป็นบริษัทย่อยที่ถือหุ้นในสัดส่วน 79% ลงทุนในอสังหาริมทรัพย์เพื่อการให้เช่า มูลค่า 235 ล้านบาท โดยเป็นอาคารโรงแรม แอ๊ปเปิ้ล อะเดย์ 5 ชั้น, อาคารโรงแรม คาปูชิน 4 ชั้น จำนวนรวม 90 ห้องพัก มีสิ่งอำนวยความสะดวก คือ สระว่ายน้ำ และ บาร์ริมสระ เนื้อที่ใช้สอยอาคารรวม 4,777.58 ตารางเมตร (ตร.ม.) เนื้อที่ดิน 1 ไร่ 2 งาน 53.0 ตารางวา (ตร.ว.) ในต.อ่าวนาง อ.เมือง จ.กระบี่
ทั้งนี้ การดำเนินการดังกล่าวเป็นไปตามแผนกลยุทธ์ของบริษัท โดยขยายการดำเนินงานของบริษัทไปในธุรกิจอสังหาริมทรัพย์เพื่อการให้เช่า ซึ่งเป็นการลงทุนที่น่าจะช่วยสร้างผลกำไรให้แก่บริษัทได้มากขึ้น และสามารถดำเนินการควบคู่กับแผนการขยายขนาดธุรกิจหลักของบริษัทได้ในอนาคต ทั้งนี้ บริษัทยังคงมุ่งเน้นการดำเนินงานด้านการก่อสร้างซึ่งถือเป็นธุรกิจหลักของบริษัทต่อไป
สำหรับแหล่งเงินลงทุนครั้งนี้ จะใช้ในส่วนของเงินหมุนเวียน โดยลงทุนตามสัดส่วนการลงทุน ซึ่งไม่กระทบต่อเงินทุนหมุนเวียนในการดำเนินธุรกิจหลักของบริษัท และในส่วนของบริษัทย่อยใช้เงินกู้ยืมจากสถาบันการเงิน ซึ่งเป็นเงินกู้ระยะยาว 7-10 ปี